Държавно устройство на Босна и Херцеговина
Босна и Херцеговина е парламентарна федерална република (според Дейтънското споразумение от 1995 година).

Териториално устройство 
Столица на федерацията е Сараево. Според този мир Босна и Херцеговина е федерална държава, която се състои от 2 административни единици и 1 специален окръг:
 Федерация Босна и Херцеговина
 Република Сръбска
 Окръг Бръчко

Изпълнителна власт

Президент 
Президентите на Босна и Херцеговина са трима души (бошняк, сърбин и хърватин), които се сменят на ротационен принцип на всеки 4 години. Те се избират от народа (Федерация Босна и Херцеговина избира бошняка и хърватина, а Република Сръбска избира сърбина).

Министър-председател 
Премиерът на страната се предлага от Председателството и се одобрява от Парламентарната скупщина, като номинираният за министър-председател предлага министрите от кабинета.

Законодателна власт 
„Парламентарната скупщина“ е законодателният орган на Босна и Херцеговина. Състои се от две палати: Палата на народа и Палата на представителите. Палатата на народа има 15 делагата, от които две трети са от Федерацията (петима хървати и петима бошняци) и една трета от Република Сръбска (петима сърби). Палатата на представителите се състои от 42 депутати, от които две трети се избират от Федерацията и една трета от Република Сръбска.

Съдебна власт 
„Конституционният съд“ на Босна и Херцеговина е най-висшата и крайна съдебна инстанция. Състои се от 9 члена, 4 от които се избират от Парламента на Федерацията, 2 се избират от Народната Скупщина на Република Сръбска и 3 члена избира председателят на Европейския съд по правата на човека след консултация с Председателството.

Конституция

Вижте също 
 Списък на политическите партии в Босна и Херцеговина
 Избори в Босна и Херцеговина

Външни препратки 
 официален сайт на Президента 
 официален сайт на Министерски съвет
 официален сайт на Парламента 
 официален сайт на Парламента на Република Сръбска 

Политика на Босна и Херцеговина
Босна и Херцеговина